open-index/open-wikipedia-markdown huggingface dataset:
חוד המחט

**חוד המחט** (באנגלית: **Eye of the Needle**), הוא ספר מאת הסופר הבריטי קן פולט. הספר יצא לאור ב-1978.
עלילת הספר עוסקת במרדף ובקרב המתנהל בין "מרגל הדגל" של היטלר בבריטניה ובין סוכני המודיעין הבריטי, על רקע יום הפלישה המתקרב של בעלות הברית לנורמנדיה. בעוד שחלק מן הדמויות והאירועים המדויקים עשויים להיות דמיוניים, הספר מבוסס על אירועים אמיתיים מאוד.

## עלילה
עלילת הספר נפתחת בעת שסוכן ביון גרמני בכיר השתול בבריטניה בעת מלחמת העולם השנייה בזהות בדויה, אשר שם הצופן שלו "מחט", מגלה את מועד יום הפלישה המדויק. תוכניתו היא להימלט חזרה לגרמניה עם המידע הרגיש. בעוד שירותי הביון הנגדי הבריטי דולקים על עקבותיו נקלע המרגל הגרמני לאי בריטי זעיר ובו נכה ואשתו הצעירה, לוסי. בעוד אנשי הביון הבריטי חושפים אט אט את נתיב הבריחה של "מחט", נאלצת לוסי להתמודד עמו בכוחות עצמה ולמנוע ממנו לשוב לגרמניה ולחשוף את סוד מועד הפלישה.

## עיבודים לקולנוע
הספר עובד גם לסרט קולנוע משנת 1981 ומככב בו דונלד סאת'רלנד כ"מחט", המרגל הגרמני.

## קישורים חיצוניים
* 
* .

## הערות שוליים

קטגוריה:ספרות בלשית
קטגוריה:ספרי 1978
קטגוריה:ספרי ריגול
קטגוריה:קן פולט
קטגוריה:ספרות מלחמת העולם השנייה
קטגוריה:ספרים בריטיים
אקס-מן: מבצע אפס סובלנות

**מבצע אפס סובלנות** (באנגלית: **Operation: Zero Tolerance**) הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין מאי לנובמבר 1997 למשך 22 חוברות. קשת הסיפור באה בעקבות אירועי "אונסלוט", והתמקדה בגורמים בודדים בתוך ממשלת ארצות הברית, כמו באסטיון והנרי פיטר גייריק, המשתמשים במעמדם הבכיר כדי לצוד אחר מוטאנטים לכל רוחבה של המדינה. החוברות המשתתפות בסיפור הן אקס-מן, אקס פורס, Generation X, וולברין וקייבל.

## מבוא
### השלכות אירועי אונסלוט
מרבית גיבורי-העל שאינם מוטאנטים (ארבעת המופלאים, כמה מחברי האוונג'רס וברוס באנר), בעזרתו המפתיעה של נבל-העל דוקטור דום, מקריבים את חייהם ומשמידים את אונסלוט בכך שהם מזנקים לתוך גופו, אשר הכיל אנרגיה טהורה. אלה אשר נותרו היו המוטאנטים, משום שבמידה והיו מזנקים לתוך גופו הוא היה סופג את כוחותיהם ונעשה בלתי ניתן לעצירה. חברי אקס-מן תקפו אותו ישירות והצליחו להשמידו לבסוף (וככל הנראה גם את גיבורי-העל שזינקו לתוכו).

### ההתנקשות בגריידון קריד
מאורע זה הוביל במידה רבה לחוסר אמון של בני האדם בקהילת המוטאנטים. מעט לאחר מכן, התנקשו בחייו של המועמד הנשיאותי גריידון קריד - בנו שונא המוטאנטים של ויקטור קריד (סייברטות'). הדבר שהרג אותו היה פרץ אנרגיה, והשנאה כלפי מוטאנטים הלכה וגברה.

שני אירועים אלה היו לקרש הקפיצה ל"מבצע אפס סובלנות" - תוכניתו של הנבל באסטיון לשמירה על ביטחונה של האומה על ידי לכידתם והשמדתם של כמה שיותר מוטאנטים.

## עלילה
באסטיון, יחד עם זקיפי הפריים סנטינל החדשים שלו, קיבל אישור ממשלתי להמשיך בתוכניתו למיגור "האיום המוטאנטי". הוא לכד את מרבית חברי האקס-מן והשתלט על בית הספר לצעירים מחוננים ע"ש אקסבייר. תוך כדי, הוא גם השיג מידע נרחב על המוטאנטים.

ג'ובילי נלכדת ועוברת עינויים מנטליים כדי לחלץ ממנה מידע. פצצה מונחת בחזהו של סייקלופס, לאחר שהוא נלכד יחד עם ג'ין גריי, סטורם, וולברין וקאנונבול. קייבל הסתנן לתוך אחוזת אקס כדי לשחרר את המוטאנט קאליבן, להשמיד את הפרוטוקולים של אקסבייר ולמנוע מבאסטיון גישה אליהם. אחוזת אקס מפורקת עד היסוד מהטכנולוגיה שבנויה בה. ד"ר ססיליה ריס וחברת המורלוקים לשעבר מארו מצטרפות לקבוצה לאחר שהן מתעמתות עם באסטיון יחד עם אייסמן. בתקופה זו, אייסמן שימש כמנהיג קבוצה קטנה שכללה נוסף לריס ומארו גם את סברה, שעקבה אחר מעשיו של באסטיון וסוכניו. למרות שהם נקלעים למארב של זקיפי פריים סנטינל, הם מאתרים את מיקומה של רוז גילברטי, אמו המאמצת של באסטיון. בהגיעם למקום הם מוצאים שבאסטיון וזקיפיו מחכים להם, לאחר שחטפו את רוז ואת בנו של בלש משטרה. לאחר שמארו שמעה את דבריו של באסטיון על אמו, היא נתקפה בחמת זעם ותקפה אותה, כנקמה על הגורל ממנו סבלה מורתה הרוחנית קאליסטו מסוכני "מבצע אפס סובלנות". אייסמן עצר בעדה, אך תקף בהפתעה את באסטיון בעצמו, והשליך אותו לקו חוף סמוך. ברגע שבאסטיון החל לתת לזקיפי הפריים סנטינל את ההוראה להשמדת המוטאנטים, כוחות S.H.I.E.L.D מגיעים למקום ומבטלים את זכויותיו של באסטיון ל"מבצע אפס סובלנות". באסטיון מבין כי סוכני S.H.I.E.L.D ישתמשו בכל האמצעים הדרושים כדי לעצור אותו, ונותן הוראה לזקיפיו לסגת. הוא נלקח באזיקים למתקן כליאה של סוכנות S.H.I.E.L.D.

## ביבליוגרפיה

## קישורים חיצוניים
* [מבצע אפס סובלנות](https://marvel.fandom.com/wiki/Operation:_Zero_Tolerance_(Event)) בפרויקט פאנדום של מארוול קומיקס

קטגוריה:אקס-מן: סיפורים
עורבות

**עורבות** (באנגלית: **Jackdaws**) הוא ספר מאת הסופר הבריטי קן פולט. הספר יצא לאור ב-2002. עלילת הספר עוסקת במבצעי המודיעין הבריטי, על רקע יום הפלישה המתקרב של בעלות הברית לנורמנדיה. הספר מבוסס על אירועים אמיתיים, אך חלק מן הדמויות והאירועים דמיוניים.

## עלילה
עלילת הספר מתרחשת באביב 1944. פליסיטי המכונה "פליק", סוכנת חשאית של ה-S.O.E, ובעלה, מפקד מחתרת צרפתי, מודעים לחשיבות האסטרטגית של מרכזת הטלפונים הגדולה באירופה עבור הגרמנים בימים שלפני מתקפת בעלות הברית. הם וחבריהם לתא המחתרת הצרפתית נכשלים בניסיונם להשמיד מרכזת טלפונים גרמנית בנורמנדי, שמעבירה מידע בין המפקדות השונות של הצבא הגרמני הפרוס לאורך רצועת החוף. לאחר שתא המחתרת חוסל, בעלה נעדר ומפקדיה אינם עוד בטוחים בכישוריה, עמדה בפני פליק הזדמנות אחת לביצוע המשימה. בסיוע איש המשרד לשירותים אסטרטגיים, רב-סרן פול צ'נסלור, היא הקימה צוות שכולו נשים שאינן נשות מבצעים מיומנות, והכשירה אותן בתוך ימים ספורים. הצוות, ששם הצופן שלו הוא "עורבות", עתיד לנסות ולהסתנן למרכזת מתחת לאפם של הגרמנים. הגרמנים, ובראשם דיטר, קצין ביון נגדי מוכשר וחסר מעצורים, כבר מוכנים כעת והיא אינה יודעת מה תוכניותיהם ועד כמה חשוף המבצע לנגד עיניהם.

הספר תורגם לעברית ויצא לאור בהוצאת מודן ב-2004.

## קישורים חיצוניים
* 
* 
* הספר "עורבות" באתר עברית
* 

קטגוריה:מנהלת המבצעים המיוחדים
קטגוריה:ספרות מלחמת העולם השנייה
קטגוריה:ספרי 2002
קטגוריה:ספרי הוצאת מודן
קטגוריה:ספרי ריגול
קטגוריה:ספרים בריטיים
קטגוריה:קן פולט
רודולף סצ'ינסקי

**רודולף סצ'ינסקי** (גרמנית: **Rudolf Sieczyński**; 23 בפברואר 1879 - 5 במאי 1952) היה מלחין ותמלילן אוסטרי ממוצא פולני. ידוע בעיקר בגלל שירו "וינה, עיר חלומותי".

## ביוגרפיה
סצ'ינסקי נולד בתקופת הזוהר של האימפריה האוסטרו-הונגרית בכלל ווינה בפרט. יוהאן שטראוס (הבן) שלט במוזיקה הווינאית וסצ'ינסקי הושפע ממנו. הוא החל ללמוד נגינה בפסנתר מאימו אך לא ראה במוזיקה את עיקר עיסוקו. הוא נרשם ללימודי משפטים באוניברסיטה, הגיע לתואר דוקטור למשפטים ועבד בשירות הממשלה. הוא כתב והלחין שירים וינאיים שהתפרסמו רק באוסטריה וכתב מספר מחקרים על השירים הווינאים העממיים ומספר מלודרמות בהשראת שירים של משוררים אוסטרים הוא היה חבר בהתאחדות המלחינים האוסטרים ובמשך 25 שנים היה סגן נשיא החברה האוסטרית למלחינים, סופרים ומולי"ם למוזיקה. ב-1948 קבל את הפרס היוקרתי של טבעת הכבוד של וינה.

## וינה, עיר חלומותיי
סצ'ינסקי היה נשאר ידוע רק באוסטריה לולא כתב והלחין את השיר "וינה, עיר חלומותי" (בגרמנית - Wien, du Stadt meiner Träume) בשנת 1913, ערב מלחמת העולם הראשונה. הוא קטלג אתו כאופוס 1. המילים המתארות את וינה באופן אידילי ונוסטלגי בליווי המוזיקה המושכת בקצב ואלס איטי גרמו להצלחה בינלאומית של השיר המתרפק על עברה המזהיר של וינה. סצ'ינסקי נמצא ברשימה ארוכה של מלחינים שהתפרסמו בגלל יצירה אחת. 

השיר זכה עד היום לביצועים רבים כמו של אליזבת שוורצקופף, ריכרד טאובר, אנדרה ריו, הטנורים פלסידו דומינגו, חוסה קארראס, לוצ'אנו פאבארוטי, בוורלי סילס, בירגיט נילסון ועוד.

השיר שובץ בסרטים ובסדרות טלוויזיה בעיקר אוסטריות. הבמאי סטנלי קובריק שילב קטע קצר ממנו בפס הקול של סרטו האחרון עיניים עצומות לרווחה ופול מזורסקי שיבץ אותו בסרטו אני אוהב את גרושתי.

## קישורים חיצוניים

* וינה, עיר חלומותיי בביצוע סוליסטים ותזמורתו של אנדרה ריו, באתר יוטיוב
* מילות השיר "וינה עיר חלומותי" בגרמנית ואנגלית

קטגוריה:מלחינים אוסטרים
קטגוריה:אוסטרים שנולדו ב-1879
קטגוריה:אוסטרים שנפטרו ב-1952
נתן קייזרמן

**נתן קייזרמן** (דצמבר 1863 ז' בטבת תרכ"ד - 9 ביוני 1945) היה אגרונום, בנקאי ופעיל ציבור בתקופת היישוב.

## ביוגרפיה
קייזרמן נולד באודסה ליהודה קייזרמן. הוא למד חינוך מסורתי וכללי. את לימודיו הגבוהים סיים במחלקה לחקלאות בפוליטכניון בציריך, שם הוסמך כאגרונום והשתלם בכימיה חקלאית. בד ובד עם לימודיו היה חבר באגודה הציונית "ניר". אחרי סיום חוק לימודיו התגייס לצבא וב-1890, אחרי שרותו בצבא, הוסיף להשתלם בדרזדן שבגרמניה. בשנת 1891 עלה לארץ ישראל. בארץ ישראל רצה להשתמש בידע המקצועי אותו רכש על ידי הקמת אחוזה חקלאית בעמק יזרעאל על שטח של 500 דונם שהיו שייכים למשפחת סורסוק, אך תוכנית זאת לא עלתה יפה.

קייזרמן חזר לרוסיה על מנת לחסל את ענייניו ולשאת לאישה את מרים (בת אברהם דב קרוגליאקוב – מראשוני חובבי ציון באודסה). הזוג חזר לארץ ישראל והתיישב ביפו. נתן התמנה לאגרונום מדריך מטעם הוועד האודיסאי למושבות גדרה, פתח תקווה וחדרה וחבר הוועד הפועל של חובבי ציון ביפו. בין פעולותיו היו שתילת האקליפטוסים בחדרה והקמת בית-החרושת לקוניאק בגדרה. מרים נהפכה למורה לפסנתר הראשונה ביפו. במסגרת הדרכתו כיהן שנים אחדות כמנהל המושבה באר טוביה שנוסדה על ידי "חובבי ציון".

אחרי ניסיונות כושלים להקמת היאחזות חקלאית פרטית פתח קייזרמן ביפו בית מסחר סיטוני לקמח וסוכנות לחברת-הביטוח הלונדונית "גרשם". הזוג קייזרמן היו, יחד עם יחזקאל דנין וב. רבינוביץ, ממקימי גן הילדים העברי הראשון ביפו. בהמשך היו בין ראשוני התומכים בייסוד גימנסיה הרצליה ובניהם היו בין תלמידיה הראשונים. כשהקים זלמן דוד ליבונטין את בנק אפ"ק מינה את קייזרמן כנציג מורשה ובהמשך למנהל הסניף בחיפה. גם בחיפה התערה בחיים הציבוריים והיה חבר בוועד הקמת הטכניון, ממייסדי בית הספר הריאלי העברי, הנשיא הראשון של ועד קרן היסוד, חבר ועד הדר הכרמל ויו"ר ועד הקהילה העברית.
ב-1929 עזב הזוג קייזרמן את מעונם ברחוב הירקון 14 על הכרמל לפרדס חנה שם גם נקבר.

לזוג קייזרמן היו שישה ילדים יוסף, עו"ד וסופר, אורי קיסרי (עיתונאי) הרצלה, תמרה, כרמלה ליפשיץ (מורה) ושלומית.

ב-1952 נקבע על שמו רחוב במרכז המסחרי הישן בחיפה על צלעו של סניף בנק אפ"ק בחיפה אותו ניהל, במקום רחוב המערב.

## קישורים חיצוניים
* 
* 

## הערות שוליים

קטגוריה:חיפה: אישים
קטגוריה:פעילים ציונים ביישוב
קטגוריה:אנשי העלייה הראשונה
קטגוריה:בנקאים ביישוב
קטגוריה:יהודים בצבא האימפריה הרוסית
קטגוריה:אישים הקבורים בפרדס חנה
קטגוריה:ארץ-ישראלים שנולדו ב-1863
קטגוריה:ארץ-ישראלים שנפטרו ב-1945
שביל באמצע שביל בצד

**שביל באמצע שביל בצד** הייתה תוכנית טיולים ששודרה בטלוויזיה החינוכית בין 1986 ל-1990.

כל פרק התמקד באתר אחר בישראל. ראשיתו של הפרק בקליפ שצולם באותו אתר, בו הופיעו זמרים מתחלפים. בהמשך, סייר באתר ספי בן-יוסף, ונתן הסברים אודות האתר. לעיתים, נלווה אליו כסייד-קיק יאצק, דמות שגילם שלמה בר-אבא בפינת הטיולים של התוכנית "זהו זה!". בפרקים מאוחרים יותר התלווה ליאצק רובוט בשם פיצי. לעיתים נלוו לבן-יוסף שחקנים ובדרנים נוספים.

בין הזמרים ששרו משיריהם בתוכנית: בני ברמן (בנחל עמוד), סי היימן (בנהר הירדן), עפרה חזה (בעין פשחה), ורדינה כהן (בנחל תנינים), אושיק לוי (בקיסריה), דורון מזר (בעכו), משינה (בממשית), ריטה (בירושלים) ועוד.

שם התוכנית שאול מהשיר "שיר עם נקי" שכתב אהוד מנור והלחין וביצע מתי כספי. בשיר מתייחס הביטוי "שביל" לתסרוקות, אך בשם התוכנית המילה שביל משמשת במשמעותה המקורית.

## קישורים חיצוניים

* באתר הטלוויזיה החינוכית
* 

קטגוריה:הטלוויזיה החינוכית הישראלית: תוכניות וסדרות
קטגוריה:תוכניות טיולים
קטגוריה:תוכניות טלוויזיה ישראליות שעלו לשידור בשנת 1986
הרתאל

**הרתל** או **הרתאל** (হরতাল בבנגלית;  हड़ताल בהינדי; ہڑتال באורדו; ഹർത്താൽ במלאיאלאם) היא מילה לצורת שביתות בהודו, פקיסטן, בנגלדש, סרי לנקה ומלזיה במהלכן נסגרים חנויות ודוכנים ומוטל חרם על מוצרים זרים.

הביטוי שבא מן השפה הגוג'ראטית (har – “הכל” ו tal(a) – “לסגור”) הוכנס לשימוש רחב על ידי גנדי שנולד בגוג'ראט. השביתה הייתה לכלי בתנועת העצמאות ההודית כנגד השליטים הבריטים במחצית הראשונה של המאה ה-20 והייתה לשביתה כללית עם סגירת חנויות ומחסנים.

לאחר עצמאות הודו הכלי הזה משמש את המפלגות והציבור ההודי בהבעת התנגדות להחלטת הממשל הלא פופולרית או לא חוקית וכולל סגירת מקומות עבודה, משרדים, בתי משפט ולפעמים אף סגירת בתי הספר. כמו כן זו הייתה צורת הבעת צער על מותו של אנשי ציבור ומנהיגים ואות אבל לאחר אסונות גדולים.

בפקיסטן ובנגלדש זהו כלי פוליטי מוכר לתביעות פוליטיות. בסרי לנקה המילה מתייחסת בעיקר להרתאל ציילון שהתרחש ב-1953. היא עדיין מתארת את האירועים המתרחשים בצפון ומזרח האי. הרתאלים עדיין נערכים בהודו, בנגלדש ופקיסטן. בהודו יש למילה משמעות הומוריסטית של הימנעות מעבודה.

במלייזיה המושג מתייחס לשביתות בשנות ה-40 עד ה-60 של המאה ה-20 כמו הרתאל כלל מלזי ב-1947 והרתאל פיננג ב-1967.
## קישורים חיצוניים

* 

## הערות שוליים

קטגוריה:הודו: פוליטיקה
קטגוריה:אסיה: תרבות
נלסון דה מיל

**נלסון דה מיל** (באנגלית: **Nelson DeMille**; 23 באוגוסט 1943 – 17 בספטמבר 2024) היה סופר אמריקאי, שכתב ספרות מתח והרפתקאות.

## ביוגרפיה
דה מיל נולד ב-23 באוגוסט 1943, בניו יורק, ארצות הברית, וגדל בגרדן סיטי שבמדינת ניו יורק. לאחר לימודיו באוניברסיטת הופסטרה, בשנת 1966, התגייס דה מיל לצבא ארצות הברית. הוא עבר הכשרה כלוחם בחיל הרגלים והוסמך כקצין בדרגת סג"ם. הוא שימש כמפקד מחלקת חי"ר בדיוויזיית הפרשים הראשונה (מוטסת) ולחם במלחמת וייטנאם. בין היתר עוטר דה מיל בכוכב הארד על גבורתו בשדה הקרב.

בשנת 1969 השתחרר מן הצבא, והשלים תואר שני במדעי המדינה באוניברסיטת הופסטרה. את פרסומו קנה דה מיל הודות לספרו הנודע ביותר, שיצא לאור בשנת 1988, "בית הספר לקסם אישי", העוסק בניסיון של הק.ג.ב בעת המלחמה הקרה להסתיר שבויים אמריקנים ממלחמת וייטנאם, ולאלצם ללמד סוכנים רוסים כיצד להתחזות לאמריקנים. ספרו "בת הגנרל" אף עובד לסרט קולנוע בכיכובו של ג'ון טרבולטה בשנת 1996.

## ספריו
* על נהרות בבל, הוצאת שלגי (1993) – (By the Rivers of Babylon (1978
* מצב חירום, הוצאת נירם (1998) – (Mayday (1979
* קתדרלה, הוצאת שלגי (1995) – (Cathedral (1981
* מילת כבוד, הוצאת כרם (1987) – (Word of Honor (1985
* בית הספר לקסם אישי, הוצאת מעריב, תרגמו: חיה ו-איזי מן (1991), הוצאת כתר (2015) – (The Charm School (1988
* ספנסרוויל, הוצאת שלגי (1995) - (Spencerville (1994
* לבד בקובה, הוצאת תכלת (2017) – (The Cuban Affair (2017
* ליפול על ארון (נובלטה)
* העריק, הוצאת תכלת (2021) – (The Deserter (2019
* (2023) Blood Lines

### סדרת ג'ון סאטר
* חוף הזהב, הוצאת שלגי (1991, 2009) – (The Gold Coast (1990
* ביתי הוא מבצרי, הוצאת שלגי (2009) – (The Gate House (2008

### סדרת פול ברנר
* בת הגנרל (1993) – (The General's Daughter (1992
* ארץ מריבה (2002) – (Up Country (2002
* הפנתר (2012) – The Panther (2012), משתף פעולה עם ג'ון קורי

### סדרת ג'ון קורי
* אי המגפות (1997) – (Plum Island (1997
* משחק האריה (2000) – (The Lion's Game (2000
* התרסקות לילית (2005) – (Night Fall (2004
* אש תופת (2006) – (Wild Fire (2006
* האריה (2010) – (The Lion (2010
* הפנתר (2012) – The Panther (2012), משתף פעולה עם פול ברנר
* Radiant Angel (2015)
* The Maze (2022)

## קישורים חיצוניים

* 

* 
* 
* אהרון לפידות, הוואנה נגילה, באתר ישראל היום, 27 בפברואר 2018

## הערות שוליים

קטגוריה:בוגרי אוניברסיטת הופסטרה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סופרי מתח ואימה אמריקאים
קטגוריה:קצינים וחוגרים בצבא ארצות הברית
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים שנולדו ב-1943
קטגוריה:אמריקאים שנפטרו ב-2024
מעוף הצרעה

**מעוף הצרעה** (באנגלית: **Hornet Flight**) הוא ספר מאת הסופר הבריטי קן פולט. הספר יצא לאור ב-2002.
עלילת הספר עוסקת במבצעי המודיעין הבריטי, על רקע מלחמת העולם השנייה, והאירועים המתוארים בו ריאליים.
## עלילה
עלילת הספר מתרחשת בשנת 1941. מפציצי חיל האוויר הבריטי חוצים את תעלת למאנש למשימות הפצצה אולם מיורטים על ידי מטוסי חיל האוויר הגרמני. באותה עת באי קטן ליד דנמרק, האראלד אולופסון, נער מבריק בן שמונה-עשרה, נתקל במתקן גרמני סודי המתברר לו כתחנת מכ"ם חדשנית. בעוד חיל האוויר הבריטי מתכונן לבצע את מתקפה אווירית רחבת היקף, המתקן שאראלד גילה יכול לשנות את פני המלחמה. דיגבי הור, איש מודיעין בריטי המקורב לווינסטון צ'רצ'יל, ראש הממשלה של בריטניה, מפעיל את הרמיה מאונט, צעירה בריטית ובת של דיפלומט שכיהן בעבר בדנמרק, כסוכנת מפעילה של רשת ריגול בריטית בתוך דנמרק והיא פועלת כדי לסייע להאראלד. ככל ששעת המתקפה מתקרבת, מתברר להאראלד שהאחריות להעביר מידע לאנגליה מוטלת על כתפיו ועל כתפי חברתו. הדרך היחידה העומדת בפניהם היא מטוס ישן ונטוש, שאיש לא מאמין שיצליח להתרומם מעל פני הקרקע. נרדפים על ידי האויב ועל ידי משתפי פעולה, כמעט ללא כל הכשרה, כמעט ללא דלק, הם נושאים בידם את תקוותה היחידה של בריטניה למנוע אסון.

## קישורים חיצוניים
* 
* 

## הערות שוליים

קטגוריה:ספרות בלשית
קטגוריה:ספרי 2002
קטגוריה:ספרי ריגול
קטגוריה:קן פולט
קטגוריה:ספרים בריטיים
קטגוריה:ספרות מלחמת העולם השנייה
קטגוריה:ספרי הוצאת מודן
קטגוריה:צרעות בתרבות
מייפל סטורי (אנימה)

**מייפל סטורי** (באנגלית: **Maple Story**; ביפנית: **メイプルストーリー**) היא סדרת אנימה יפנית בת 25 פרקים שהופקה לטלוויזיה בשנת 2007 בהשראת משחק רשת בעל אותו שם. הסדרה עלתה לראשונה ב-7 באוקטובר 2007.

## תקציר העלילה
לפני 10 שנים, הגזע האנושי היה מחולק לארבעה גזעים: הלוחמים החזקים, הקוסמים החכמים, הקשתים הזריזים והגנבים הערמומיים. ארבעתם נקלעו למאבק כנגד הקבוצה המרושעת "זאקומס" על מנת להגן על "עץ העולם". בסופו של דבר, "עץ העולם" הפעיל את ההשמדה העצמית שלו על מנת להגן על עצמו, אולם הגזעים האחרים חשבו שהיו אלה בני האנוש שהשמידו את "עץ העולם". כש"עץ העולם" הושמד לרוב הגזעים לא נשאר דבר, אז חלקם הלכו ל"מייפל איילנד" מחשש שמי שיישאר – ימות. הם ברחו מהאי "ויקטוריה" וחיו על "מייפל איילנד" בו החיים נהיים קשים יותר ויותר. מאז הייתה לוחמה בלתי-נגמרת בין הגזעים השונים.לאחר עשר שנים, הגיבור הראשי, "אל", נחוש להחיות את "עץ העולם". "אל" וחבריו מתחילים את מסעם בחיפוש "זרעי עץ העולם", בו בזמן ה"זאקומס" מופיעים מחדש באותו חיפוש אך במטרה להשתלט על העולם.

## דמויות
* **אל**: הגיבור הראשי של הסדרה. הוא הבן של הלוחם "גרנדה". הוא מתלבש כמפלצת מכיוון שבני אנוש נחשבים לאויבים של הגזעים האחרים, אבל זהותו האמיתית התגלתה בפני חבריו כבר בפרקים הראשונים של הסדרה. הוא אוהב לעשות אימונים אקראיים והוא נראה בדרך כלל סוחב אחריו אבן כבדה. התכונות הבולטות בו הן אי-הוויתור ועקשנות. הוא מאוד נחוש במעשיו ויעשה מה שטוב ביותר למשפחתו ולחבריו, גם אם יאלץ לשתף פעולה עם אויביו. "נינה" ו"אנג'י" מגדירים אותו כתמים, זאת כיוון ששניהם הצליחו לשקר/לתחמן אותו בקלות. הנשק הראשי שלו הוא חרב מעץ אשר הוא סוחב על גבו, אך לאחר מכן החליף אותה בחרב האגדית של אביו.
* **קינו**: קינו אוהב לאסוף אבנים נוצצות, יום אחד אף נתקף על ידי הלוחמים של "סרון פריאון" והקשתים של "סרון הנסיס" בגלל שחשבו שהוא מחזיק ב"זרעי עץ העולם". קינו אוסף את האבנים על מנת ליצור מתנה לאמו. קינו מבוסס על מפלצת הפטרייה הכתומה במשחק מייפל סטורי.
* **בארוו**: המנהיג של "סרון הנסיס" ב"מייפל איילנד". הוא נלחם לצד אביו של "אל", "גרנדה". הוא מחזיק בנשק בשם "Maple Soul Searcher" אשר מופיע גם במשחק. רוב תלמידיו הם ארנבים, פיות ותרנגולי הודו.
* **גאלוס**: המנהיג של "סרון פריאון" ב"מייפל איילנד". גאלוס מחזיק בנשק "Maple Dragon Axe" אשר מופיע גם במשחק, אך בדרך כלל מעדיף להילחם ללא נשק. רוב תלמידיו הם גובלינים צהובים, מסכות עץ ומסכות אבן. הוא מבוסס על המפלצת "Muscle Stone" מהמשחק.
* **נינה**: הקוסמת החזקה ביותר בכפר "סרון אליניה" ומנהיגתו. היא הייתה השנייה לגלות ש"אל" הוא בן אנוש. כשרק פגשה את "אל" היא נראתה לא מעוניינת במיוחד אך עם הזמן היא התחילה ליהנות מחברתו והצטרפה למסעו. מחזיקה בנשק "Maple Wand" אשר מופיע גם במשחק.
* **פודו**: חיית המחמד של "נינה". מבוסס על המפלצת "Ribbon Pig" מהמשחק. הוא היה הראשון לגלות ש"אל" בן אנוש.
* **אנג'י**
* **אריבה**
* **קרון**
* **זקטמן**
* **גיל**

## קישורים חיצוניים
* 

קטגוריה:סדרות אנימה
קטגוריה:סדרות אנימה משנות ה-2000
איגל איי צ'רי

**איגל איי לאנו צ'רי** (באנגלית: **Eagle-Eye Lanoo Cherry**) הוא מוזיקאי שוודי.

## ביוגרפיה
צ'רי נולד בסטוקהולם, שוודיה, בנם של אמן הג'אז דון צ'רי ומעצבת הטקסטיל מוניקה "מוקי" צ'רי. הוא אחיה למחצה של הזמרת ננה צ'רי מצד אמו ואחיה החורג של הזמרת טיטיו. שמו ניתן לו בעת לידתו, כאשר התבונן באימו לראשונה בעין אחת פקוחה. כאשר היו ילדים, איגל איי וננה בילו זמן רב בדרכים עם אביהם. בגיל 12, צ'רי נשלח לבית ספר בניו יורק, שם עבד כשחקן ומתופף בלהקות שונות. ב-1988 הופיע כמתבגר בסרט ההמשך לסרט ארתור. ב-1993 כיכב בסדרת פעולה שלא ארכה זמן רב, "החוף הדרומי". ב-1995, אביו נפטר, ושנה לאחר מכן, חזר צ'רי לסטוקהולם ובחר להתמקד בתחום המוזיקה במקום קריירת המשחק שעד כה הייתה חלק הארי בחייו המקצועיים. הוא החל בכתיבתו והקלטתו של אלבום הפתיחה שלו, Desireless, על גיטרה אקוסטית. האלבום נחל הצלחה מסחרית עולמית בשנים 1998 ו-1999. האלבום הגיע לפלטינה בארצות הברית ומכר כארבעה מיליון עותקים ברחבי העולם.

צ'רי כתב במשותף את השיר "Wishing It Was" עם סנטנה לאלבומו המפורסם, "Supernatural", וכמו כן כתב לפסקולי סרטים כמו "ואת אמא שלך גם" ו"בילי אליוט". ב-27 בנובמבר 2012 הופיע כאורח מוזיקלי במופע קולה של רומניה.

## דיסקוגרפיה
### אלבומים
* Desireless, 1997
* Living in the Present Future, 2000
* Present / Future, 2001
* Sub Rosa, 2003
* Live and Kicking, 2007
* Can't Get Enough, 2012

### להיטים
* Save Tonight, 1997
* Falling in Love Again, 1998
* Are You Still Having Fun?, 2000

## קישורים חיצוניים

* 

קטגוריה:גיטריסטים שוודים
קטגוריה:זמרים שוודים
קטגוריה:זוכי פרס המוזיקה של MTV אירופה
קטגוריה:שוודים שנולדו ב-1968
עמק רייט

[ממוזער|שמאל|250px|מפה של עמק רייט ובה [נהר אוניקס ואגם ונדה]]
**עמק רייט** (באנגלית: **Wright Valley**) הוא הגדול מבין העמקים היבשים מקמרדו, עמק יבש הממוקם על החוף של מצר מקמרדו, בארץ ויקטוריה, מול האי רוס, באוסטרליה.

בעמק רייט זורם הנהר אוניקס, הגדול בזרמי המים המתוקים של אנטארקטיקה וממוקמים בו גם האגם ונדה והאגם דון חואן הקטן יותר.

אורך העמק הוא כ-60 קילומטרים ורוחבו כ-8 קילומטרים. בחורף, בין אפריל ובין נובמבר, הטמפרטורה במקום יורדת עד 70- מעלות צלזיוס, אך בקיץ, על חוף אגם ונדה, ביום 5 בינואר 1974, נמדדה הטמפרטורה הגבוהה ביותר באנטארקטיקה, 15 מעלות צלזיוס.

בעמק לא יורדים ממטרים והרוח מורידה את לחות האוויר, כך שהעמק הוא אחד האזורים המדבריים היבשים ביותר על פני כדור הארץ.

## קישורים חיצוניים

קטגוריה:ערכים שבהם תבנית בריטניקה אינה מתאימה
רייט
רייט
רייט
C/2011 L4 (פאנסטארס)

**[[שביט]] C/2011 L4** ("**פנסטארס**") הוא שביט לא מחזורי שנראה בעין בלתי מזוינת, והגיע לפריהליון שלו ב-10 במרץ 2013. בהירות נראית השביט בפריהליון הייתה 2.

השביט התגלה ביוני 2011 במצפה הכוכבים Pan-STARRS שבהוואי. כאשר השביט התגלה, הוא היה בבהירות נראית 19. במאי 2012 השביט הגיע לבהירות 13.5, וניתן היה להבחין בו באמצעות טלסקופים חובבניים גדולים מאזורים בהם זיהום האור נמוך. באוקטובר באותה השנה קוטר ההילה הוערך בכ-120,000 קילומטרים, בערך פי 10 מקוטר כדור הארץ. שביט פנסטארס עבר בנקודה הקרובה ביותר לכדור הארץ ב-5 במרץ 2013, במרחק של כ-1.09 יחידות אסטרונומיות.

בתחילה, שוער שבהירות השיא של השביט תהיה בסביבות 0 (בדומה לכוכבים וגה, ארקטורוס וקפלה). באוקטובר 2012 שוער שבהירות השיא שלו תהיה 4- (בדומה לכוכב הלכת נוגה בשיאו), אך תוך זמן לא רב ההערכות חזרו להיות דומות להערכות הראשוניות. בפועל, בהירותו בפריהליון הייתה 2. לפי הערכות גסות של תצפיתנים חובבים בהירות השביט עלתה במעט דווקא כשבוע לאחר הפריהליון והגיעה לדרגה 1.

ככל הנראה לקח לשביט מיליוני שנים להגיע לאזור הפנימי של מערכת השמש מעננת אורט. לאחר שיעזוב את האזור הפלנטרי של מערכת השמש, מעריכים שאורך המחזור ("השנה") שלו יהיה כ-105,000 שנות ארץ.

## ראו גם
* C/2012 S1 (ISON) - שביט נוסף שעבר בשנת 2013

## קישורים חיצוניים

* 
* 

קטגוריה:שביטים
רן צמח

**רן צמח** (נולד ב-30 במאי 1969) הוא פסנתרן ישראלי, שזכה בפרס הראשון בתחרות הבין-לאומית לפסנתרנים בטוקיו.

## ביוגרפיה
צמח נולד בעיר אשדוד, והחל את לימודי הפסנתר בגיל 6 בהדרכת אמו ואביו. לאחר כשנתיים התקבל לכיתתו של פרופסור אריה ורדי, שעמו למד באינטנסיביות במשך 14 שנים.

בין גיל 11 לגיל 17 זכה ברציפות בפרסים הראשונים בתחרות פרס קלרמונט. בגיל 12 הופיע לראשונה כסולן עם התזמורת הסימפונית ירושלים וגארי ברתיני, בנגינת הקונצ'רטו השני של מנדלסון בשידור חי בקול ישראל. באותה השנה הופיע לראשונה גם עם התזמורת הפילהרמונית הישראלית בביצוע קונצ'רטו של באך, וכעבור שנה ביצע עם הפילהרמונית וזובין מהטה את הקונצ'רטו הראשון של רחמנינוב בקונצרט ששודר בטלוויזיה הישראלית ובקול ישראל. מאז הופיע באופן קבוע עם כל התזמורות הישראליות המוכרות, ונתן רסיטלים ושידורים חיים ברדיו.

בנובמבר 1986, בהיותו הצעיר מבין 84 מתמודדים מכל רחבי העולם, זכה במדליית זהב ובפרסים מיוחדים נוספים בתחרות הבינלאומית לפסנתר של יפן בטוקיו. בעקבות הישג זה הוזמן לסיורי קונצרטים רבים ביפן, באירופה ובישראל, והקליט עבור הטלוויזיה והרדיו. כמו כן הופעות חיות שלו הוקלטו על ידי חברת התקליטים "Fontec".

צמח היה ידוע עוד טרם זכייתו בפרס בטוקיו כפסנתרן וירטואוז, וזכה לשבחים מהפסנתרנים מאוריציו פוליני, אריה ורדי וכריסטוף אשנבאך.

צמח הוזמן להשתתף בפסטיבל לציון 100 שנים להולדתו של ארתור רובינשטיין עם התזמורת הפילהרמונית הישראלית וזובין מהטה. בשנים שלאחר מכן הוזמן להופיע באולמות חשובים ברוסיה, פולין, ארצות הברית, איטליה, בריטניה, יפן ועוד.

בשנת 1991 הוזמן המוזיקאי המצרי טהא נאג'י, המנצח הראשי של התזמורת הסימפונית של קהיר להופעה עם התזמורת הסימפונית ירושלים (זאת הייתה ההופעה הפומבית היחידה עד כה של מוזיקאי מצרי בישראל); צמח היה הסולן בקונצרט זה ששודר בשידור חי בקול ישראל, ובצע בו את הקונצ'רטו הראשון של צ'ייקובסקי .

בהמשך שנות ה-90, המשיך צמח את לימודיו אצל הפסנתרן ראסל שרמן בבוסטון, שם סיים את לימודי תואר האמן בקונסרבטוריון למוזיקה של ניו אינגלנד.

במקביל לפעילותו כפסנתרן קונצרטים עוסק צמח גם בהדרכת ואימון פסנתרנים מתקדמים.

צמח מתגורר עם אשתו וחמשת ילדיהם המשותפים בזכרון יעקב, והוא בוגר תארים ראשון ושני גם במדעי המחשב מהטכניון בחיפה.

## קישורים חיצוניים
* 
* אתר הסטודיו לפסנתרנים וירטואוזים של רן צמח
*  (1993).
* , 2016.
* 

## הערות שוליים

קטגוריה:פסנתרנים ישראלים
קטגוריה:מוזיקאים ישראלים
קטגוריה:מורים למוזיקה בישראל
קטגוריה:זכרון יעקב: אישים
קטגוריה:בוגרי הטכניון - מכון טכנולוגי לישראל 
קטגוריה:ישראלים שנולדו ב-1969
הצריף הראשון (הוד השרון)

שמאל|ממוזער|250px|צריף הראשונים לאחר מלחמת העולם השנייה
שמאל|ממוזער|250px|מוצגים במוזיאון
**הצריף הראשון** בהוד השרון הוא המבנה הראשון שהוקם במגדיאל בשנת 1924. כיום ניצב הצריף ברחוב סוקולוב 6, כמאה מטרים מצפון לכיכר אוסישקין ולבית הכנסת המרכזי במגדיאל.

## היסטוריה
מגדיאל הוקמה בחודש יולי 1924 לפי החלטת שנים עשר מייסדיה, אשר התכנסו בתל אביב. המייסדים פנו לחברת הכשרת היישוב והחליטו לקנות 4,000 דונם באזור הכפר הערבי ביאר עדס. השטח נקנה מהשייח' אבו כישכ, ועל הגבעה הקימו חיים ומינדל קולטון, עולים מפולין שהגיעו ארצה מספר חודשים קודם, את הצריף הראשון. צריף העץ של משפחת חיים קולטון, כמו צריפים אחרים במושבות, נקנה מחיל האוויר הבריטי בסוף מלחמת העולם הראשונה. הוא פורק והובל למגדיאל על גבי חמורים, והורכב בה מחדש. אחד משלושת חדרי הצריף הושכר ונחשב לבית המלון הראשון במגדיאל. במשך כשנה הייתה משפחת קולטון המשפחה היחידה במושבה, ויתר המייסדים עזרו לעבד את האדמה אך התגוררו בכפר סבא. לימים פתחה אשתו של חיים קולטון מסעדת פועלים בצריף, ובו נערך סדר הפסח הראשון במושבה, חתונות ואסיפות. עם ההכרזה על הקמת ישראל בשנת 1948 היה הצריף למקום בו התקיימו החגיגות. באמצע שנות ה-30 של המאה ה-20, בשל הקשיים הכלכליים, מכר קולטון את נכסיו, ועבר להתגורר בפתח תקווה. הצריף עבר מיד ליד, ובין היתר שימש כחנות המכולת של היישוב, וכבית קפה שפעל עד סוף שנות ה-50 של המאה ה-20. לאחר מכן הושכר למישפחת סנדק שגרו בו עד סוף שנות ה-70. לאחר עזיבתם הצריף ננטש ומצבו התדרדר.

## המקום כיום
בשנת 2003 שוחזר הצריף, ובמרץ 2005 נחנך בו "מוזיאון הראשונים" לתולדות הוד השרון. במקום מוצגים כלים, חפצים, מסמכים ותמונות, והוא מספר על חיי התושבים בשנותיה הראשונות של מגדיאל.

## קישורים חיצוניים

* אודות המקום באתר עיריית הוד השרון
* באתר פיקיוויקי
* הצריף הראשון, באתר המועצה לשימור אתרי מורשת בישראל
* 
* 

קטגוריה:הוד השרון: מבנים
קטגוריה:מוזיאונים אתנוגרפיים בישראל
קטגוריה:צריפים
הנשר נחת (ספר)

**הנשר נחת** (באנגלית: **The Eagle Has Landed, העיט נחת**) הוא ספר מאת הסופר הבריטי ג'ק היגינס. הספר יצא לאור ב-1975. עלילת הספר עוסקת במבצעי המודיעין הגרמני, על רקע מלחמת העולם השנייה.

## עלילת הספר
עלילת הספר מתרחשת בשנת 1943. עם הצלחת המבצע של אוטו סקורצני, בכיר לוחמי הקומנדו הגרמניים, אשר יחד עם הצנחנים הגרמנים חילץ בספטמבר 1943 את בניטו מוסוליני מכלאו במבצע חילוץ מוטס נועז, ראשון מסוגו, שבו נחת כוח גרמני בדאוני הסתערות על פסגת הר גבוה שם היה מוסוליני כלוא תחת שמירה כבדה. בזכות המבצע המוצלח עוטר בצלב האבירים של צלב הברזל. היטלר, שמח על הצלחת המבצע, מציע כי הביון גרמני ישלח כוח מובחר לפשיטה בעומק בריטניה כדי לחטוף את ראש ממשלת אנגליה, וינסטון צ'רצ'יל.

את תכנון המבצע מטיל הימלר על קולונל מאקס ראדל, מפקד בכיר בחיל הפרשים הגרמני אשר נפצע במבצע ברברוסה והועבר לאגף המודיעין. הפיקוד על כוח הפשיטה מוטל על מפקד הצנחנים המעוטר, קולונל קורט שטיינר. שטיינר שירת בעברו במערכה על פולין, בקרב על מצודת אבן אמאל ובמאי 1941 לחם בקרב על כרתים. תמורת הסכמתו לפקד על המבצע ניתנה לשטיינר ולמעטים שנותרו מפקודיו חנינה כללית, והם משוחררים מיחידת העונשין אליה נשלחו כעונש על כך שסייעו ליהודייה להימלט מגטו ורשה. לשטיינר גם מובטח כי תמורת הסכמתו לפקד על הפשיטה לא יאונה כל רע לאביו, גנרל בכיר המואשם בקשירת קשר נגד היטלר. משימתם לצנוח לבריטניה, לנוע במסווה של צנחנים מצבא פולין החופשית, ולחטוף את צ'רצ'יל בעודו מתארח באחוזה בכפר. על ליאם דוולין, איש המחתרת האירית, מוטל לצנוח לאזור קודם לכן ולשמש כחלוץ בטרם המבצע. עם הגיעו לשם מסתבך ליאם שלא בטובתו בפרשת אהבים ומסכן את זהות הכיסוי שלו.

ב-6 בנובמבר 1943, בשעה אחת אחר חצות הלילה משדרים שטיינר ואנשיו לראדל והימלר, את השדר **הנשר נחת**. פירושו של השדר הוא כי הכוח צנח בשלום, חבר לדוולין והגיע לכפר הקטן סטודלי-קונסטייבל שבמחוז נורפוק. ואולם, שטיינר ואנשיו נדרשים להתגבר על מכשולים רבים בדרכם להשלמת המשימה. הקשה שבהם הוא היוודע דבר הפשיטה ליחידת יחידת הריינג'רס של צבא ארצות הברית ולאנשיה השוהים באימונים בקרבת הכפר. מפקדה, קולונל רוברט שאפטו הראוותן, וסגנו קר הרוח, רב-סרן הארי קיין, נדרשים לסכל את מבצעו של שטיינר בכל מחיר.

## עיבודים לקולנוע
הספר עובד גם לסרט קולנוע משנת 1976 אותו ביים ג'ון סטרג'ס, ומככבים בו דונלד סאת'רלנד כליאם דוולין, מייקל קיין כקורט שטיינר, רוברט דובאל כמקס ראדל, לארי הגמן וטריט ויליאמס בתפקיד הארי קיין.

## קישורים חיצוניים
* 
* זאב הר-נוף, הנשר נחת, דבר,  5 באוגוסט 1977.

## הערות שוליים

קטגוריה:ספרות בלשית
קטגוריה:ספרי 1975
קטגוריה:ספרות מלחמת העולם השנייה
קטגוריה:ספרי ריגול
קטגוריה:ספרים שעובדו לסרטים
קטגוריה:ספרים בריטיים
קטגוריה:ספרי זמורה ביתן
אייניוזאורוס

ממוזער|שחזור של אייניוזאורוס
**אייניוזאורוס** (שם מדעי: *Einiosaurus*) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש שמו: "לטאת ביזון" ("אייניו" זה ביזון בניב אינדיאני מאזור מונטנה בה נתגלה).

## מאפיינים
האייניוזאורוס היה דינוזאור צרטופסי מתת-משפחת הצנטרוזאורים המאופיינים בקרני אף מפותחות וקרני גבה מנוונות. אורכו היה בין 4.5 ל-6 מטר ומשקלו כ-1.3 טון. גודלו היה כגודל קרנף. מהעטרה של האייניוזאורוס בלטו שני דוקרנים ארוכים כלפי מעלה והיו בה שני חללים בעצמות. קרן האף של האייניוזאורוס הייתה כבדה ומעוקלת קדימה. כנראה שמבנים אלה שימשו בעיקר לתצוגה ופחות להגנה מפני טורפים. האייניוזאורוס חי בעדרים ואכל צמחייה נמוכה, אותה תלש במקורו. היה לו מראה מבהיל ביותר, בגלל קרנו הענקית על אפו, כשהיה קטן קרן אפו לא הייתה מעוקלת.

מאובני האייניוזאור נתגלו בשנות ה-80 של המאה ה-20 על ידי ג'ון ר. הורנר אך תוארו וסווגו רק ב-1995 על ידי סקוט סמפסון, שקרא להולוטייפ B בשם *Einiosaurus procurvicornis*. מאוחר יותר סיווג אותו סמפסון כמין של צנטרוזאורוס בשם *Centrosaurus procurvicornis*, אך שינוי זה לא התקבל בקהילה הפלאונטולוגית.

## בתרבות
דינוזאור זה הופיע בסדרה כוכב הדינוזאורים ובמשחקים עולם היורה: המשחק וJurassic World: Alive.

## קישורים חיצוניים

* 
[ממוזער|300px|מרכז|אייניוזאורוס ו[מאיאזאורה בסביבתם הטבעית]]

קטגוריה:בעלי חיים שתוארו ב-1994
קטגוריה:צנטרוזאורים
קטגוריה:טקסונים שתוארו בידי סקוט ד. סאמפסון
קטגוריה:מאובני טקסונים שתוארו ב-1994
בית פיינברג

250px|ממוזער|שמאל|חדר האוכל בבית פיינברג
250px|ממוזער|שמאל|חוטר מדקל אבשלום בחצר בית פיינברג
**בית פיינברג** הוא מבנה היסטורי בחדרה, אשר הוקם בשלבים החל בשנת 1895 או 1896 בידי ישראל (לוליק) פיינברג, והיה אחד המבנים הראשונים ביישוב. כיום שוכן הבית ברחוב ז'בוטינסקי 34 בעיר ומשמש כמוזיאון ומרכז תרבות.

## היסטוריה
גרעין המבנה נבנה מאבני כורכר, ובשל הקושי בהשגת היתרי בנייה מהשלטונות העות'מאנים בארץ שימש תחילה כרפת או כאורווה. ב-1898 עברה משפחת פיינברג מיפו לחדרה והתגוררה בבית, אך שבה עד מהרה ליפו, לאחר שכל בני המשפחה חלו בקדחת. בניית הבית וקנית האדמות החקלאיות מומנו ברובם על ידי דב (בוריס) פינברג, אחיו של ישראל, אשר המשיך לחיות ברוסיה בחלק מהזמן עבד שם והשקיע כספים רבים בבנית הבית ובקנית אדמות חדרה. רק בשנת 1906 או לאחריה, החלה בניית אגפיו האחרים של המבנה, שהוקמו סביב חצר פנימית בצורת האות ח'. בצלע המערבית של המבנה נבנו ארבעה חדרים וחדר אוכל שפנה אל החצר הפנימית. באגף הצפוני היו שתי קומות, ובין היתר הותקן בו בית שימוש, דבר יוצא דופן לתקופה. באגף הדרומי נבנו חדרי השירות: מטבח, אמבטיה ומגורי העוזרת. בחצר הפנימית טיפחה אם המשפחה פניה פיינברג, גן ורדים ואירוסים, וכאשר הברון אדמונד רוטשילד ביקר בבית בשנת 1914, העניקה לו זר ופקעות אירוסים. מתחת למבנה נחפר מרתף גדול שתקרתו מקומרת, ובעת גירוש תושבי דרום הארץ בידי הטורקים התגוררו בבית קרובים ומכרים של המשפחה, והמרתף שימש להטמנת חפצי ערך. בני משפחת פיינברג היו ידועים כאניני טעם, דבר שבא לידי ביטוי בריהוט ובכלי הבית, ובציורי קיר בסגנון אר דקו ואר נובו. במאורעות תרפ"א שהתרחשו ב-6 במאי 1921, הותקפה חדרה בידי פורעים ערבים מטולכרם. בתיה הדרומיים של המושבה נעזבו ו-14 מהם, ובהם בית פיינברג, נבזזו והועלו באש. פניה פיינברג לא חזרה מאז לגור בבית, והוא היה נטוש ומוזנח במשך עשרות שנים.
הבית תואר רבות בספר אות מאבשלום.

## כיום
המבנה שופץ על ידי עיריית חדרה, משפחת פיינברג, המועצה לשימור אתרי מורשת, קרן קיימת לישראל ומוזיאון החאן בחדרה, והושב למצבו בתחילת המאה ה-20. בין היתר שוחזרו גם ציורי הקיר. בשנת 2008 נפתח במקום מרכז תרבות ומוזיאון המציג את תולדות משפחת פיינברג, תוך שימת דגש על אבשלום פיינברג. בחדר האוכל מוצג סרט תיעודי המתאר את שיפוץ הבית ושימורו, ובחצר הפנימית פועל בית קפה. בחצר גדל חוטר מדקל אבשלום שהיה במקום נפילתו ליד רפיח. המקום מופעל על ידי 'נחלים החברה לפיתוח תיירות חדרה'

## קישורים חיצוניים

* 
* בית פיינברג באתר המועצה לשימור אתרי מורשת בישראל
* בית פיינברג באתר העירוני לתיירות ובילוי בחדרה

קטגוריה:חדרה: מוזיאונים
קטגוריה:מוזיאונים לתולדות היהודים בארץ ישראל
קטגוריה:אתרי מורשת במחוז חיפה
קטגוריה:התקופה העות'מאנית: מבנים
קטגוריה:מחוז חיפה: מבנים לשימור
קפלת ההרשעה וכפיית הצלב

שמאל|ממוזער|250px|מבט מכיוון דרום-מזרח: שלוש מהכיפות הקטנות, וחלקה העליון של הכיפה המרכזית הנראה כממשיך את הכיפה הקטנה שבקדמת התמונה. מימין נראה חלקו העליון של האפסיס המרכזי
**קפלת ההרשעה וכפיית הצלב** היא קפלה נוצרית קתולית, השוכנת בתחנה השנייה של הוויה דולורוזה, ונמצאת בחזקת משמורת ארץ הקודש הפרנציסקנית. לפי המסורת הנוצרית, במקום זה נכפה הצלב על גבו של ישו לאחר שהורשע בידי פונטיוס פילטוס בפרטוריום שבתחנה הראשונה, והולקה בקפלת ההלקאה הסמוכה:

## היסטוריה
הקפלה נבנתה בידי האח הפרנציסקני ונדלין הינטרקוייזר (Wendelin Hinterkeuser) בשנת 1903 או 1904. היא קמה על חורבותיה של כנסייה ביזנטית ששמה אינו ידוע ואשר הפכה למסגד. מאז 1923 פועל בתחנה הראשונה בוויה דולורוזה בית הספר המוסלמי אל-עומריא, אליו הגישה אינה חופשית; ובשל כך הועתק מקום ההרשעה אל התחנה השנייה, וגם הוא מונצח בקפלה.

## האתר
בחלק מרצפת הכנסייה שולבו אבנים גדולות ומחורצות שהן חלק מהרחוב המרוצף (ליתוסטרטוס) שנמשך עד למנזר האחיות ציון הסמוך. על פי המסורת הנוצרית, על רצפת רחוב זה נערך משפטו של ישו, אולם הארכאולוגים תמימי דעים כי זהו ריצוף מאוחר לתקופת בית שני, כנראה מן המאה ה-2, מתקופת איליה קפיטולינה. בכניסה לקפלה ניצבת אבן המסמלת את קצהו המזרחי של הליתוסטרטוס, אך זו הייתה קבועה בעבר כ-50 מטרים מזרחה משם, ליד השער החסום המסמן את מוצאה של הסקלה סנטה (גרם המדרגות דרכו הורד ישו מהפרטוריום לאחר שנשפט).

בשל מגבלות האתר, קבועה הכניסה אל הקפלה בצידה הצפוני, ולא בצד המערבי כמקובל בדרך כלל. המבנה רבוע ונושא חמש כיפות. הכיפות נחות על גבי תופים שבהם קבועים חלונות ויטראז' המתארים סצנות מהפסיון של ישו. הכיפה המרכזית גבוהה וגדולה מארבע האחרות, ונושאת עוד תוף ועליו כיפה קטנה נוספת. עיצוב חלל הפנים של הקפלה אינו יומרני, אך הוא משרה תחושה של ניגודיות, הנובעת משילוב קירות האבן הבהירים עם האפלולית הנגרמת מהאור העמום שחודר דרך חלונות הכיפות ממעל. ארבעה עמודי שיש ורדרד תומכים בתקרת המבנה, ועל הקירות פילסטרים משיש. עמודים ופילסטרים קוריתיים מיניטוריים תומכים בשני המזבחות.

באפסיס המרכזי מוצגת סצנה המשלבת אלמנטים תלת-ממדיים עם ציור, והמתארת את ישו כשהוא מובל במורד מדרגות הפרטוריום בידי חייל רומי. ישו לבוש בגלימת ארגמן, סמל המלכות, ועוטה את כתר הקוצים; מימינו, במעלה גרם המדרגות ניצב פונטיוס פילטוס הנוטל את ידיו; ובמפלס הרחוב לשמאלו נראים שני עבדים המכינים את הצלב לקראת כפייתו על כתפיו. ממעל רשום בלטינית קטע מהבשורה האפוקריפית על פי פטרוס: , היינו, . בשני האפסיסים הצדדיים ניצבים פסלי ישו מעיסת נייר: בימני הוא נראה בנושאו את הצלב, ובשמאלי כשהוא ניצב בגפו. בגומחה בקיר הדרומי, מול דלת הכניסה, ניצב פסל מתאר את יוחנן בן זבדי כשהוא מנסה להסתיר את המעמד מעיניה של מרים, אם ישו.
## גלריה

קפלת ההרשעה.jpg|קפלת ההרשעה מבט מבפנים
Jerusalem Church of the Condemnation BW 2010-09-20 09-48-59.JPG|יוחנן בן זבדי מנסה להסתיר את מעמד ההרשעה וכפיית הצלב מעיניה של מרים, אם ישו


## קישורים חיצוניים

* הקפלה באתר משמורת ארץ הקודש
* אודות הקפלה

## הערות שוליים

קטגוריה:משמורת ארץ הקודש
קטגוריה:הרובע המוסלמי: כנסיות ומנזרים
קטגוריה:אתרי מורשת במחוז ירושלים
ההרשעה
הרשעה
הרשעה
Diggin' in the Crates Crew

**Diggin' in the Crates Crew**, ידוע גם כ-.D.I.T.C, הוא הרכב היפ הופ מניו יורק שהוקם על ידי Lord Finesse ב-1990. הרכב ההיפ הופ כולל את הראפרים לורד פינס, דיאמונד די, שואוביז ואיי.ג'י., פאט ג'ו, באקווילד, או.סי. וביג אל.

## קריירה
Lord Finesse, שהפיק שירים לנוטוריוס בי. איי. ג'י. ולד"ר דרה, היה מסתובב ברחבי ניו יורק ועושה באטלים עם ראפרים מקומיים, ובהם לרוב הוא ניצח. במקביל, הוא היה עושה סקיצות לשירים עם חברו הטוב Diamond D, שהיה בתחילת הדרך די ג'יי במועדוני לילה, ובין היתר היה משתתף בתחרויות די ג'יי. בתחרויות אלו הוא פגש את Showbiz.

ב-1990 הוציא לאור Lord Finesse את האלבום Funky Technician. האורח היחידי באלבום היה A.G, שיותר מאוחר הפך להיות חלק מההרכב .D.I.T.C.
המפיקים באלבום היו: די ג'יי פרמייר, Diamond D ,Showbiz ו-DJ Mike Smooth. האלבום לא זכה להצלחה מסחרית אבל קיבל ביקורות מעולות ועשה הרבה רעש בסצנת ההיפ הופ המחתרתית. בעקבות ההצלחה המחתרתית Lord Finesse הרכיב את ההרכב .D.I.T.C. שכלל בהתחלה את: A.G, Diamond D, Showbiz., Fat Joe ו-Buckwild, ויותר מאוחר הצטרפו להרכב או.סי. וביג אל.

משנת 1997 התחילו ההרכב לעבוד על האלבום *D.I.T.C. Worldwide* (כש-Big L עוד היה בחיים). ההרכב חתם בטומי בוי רקורדס והם התחילו להקליט חומרים לאלבום. 
שבוע לפני שהאלבום יצא לאור רשמית Big L נרצח ועשו בו כמה שינויים אחרונים, בהם הוספת שיר מחווה לכבודו של Big L וכן הוספת ורסים של Big L לשירים שונים באלבום.
האלבום לא הצליח מסחרית, אך התקבל בצורה טובה על ידי המעריצים והמבקרים.
באלבום התארחו Milano, Cuban Link, Armageddon, KRS-One וביג פן, שמת שבועיים לפני שהאלבום יצא.

## דיסקוגרפיה
 
*2000 - (Live In Tramps (Vol.1
*2000 - (Live In Tramps (Vol.2
*2000 - All Love
*2000 - (D.I.T.C.(Worldwide 
*2000 - The Official Version
*2001 - DITC Presents Wild Life
*2007 - Rare & Unreleased 
*2008 - Unreleased Production
*2008 - The Movement
*2009 - Rare & Unreleased Vol. 2 

## קישורים חיצוניים

קטגוריה:ניו יורק: להקות
קטגוריה:ראפרים אמריקאים
קטגוריה:להקות היפ הופ אמריקאיות
קטגוריה:להקות שהוקמו בשנת 1992
המשורר

**המשורר** הוא סרטו העלילתי הקצר של גידי דר (30 דקות), שהקרנת הבכורה שלו הייתה ב-19 במרץ 1988 בבית ליסין, תל אביב. מככבים בו משה איבגי ושולי רנד.

## אודות הסרט
משורר תמהוני (שולי רנד) הוא עד ראייה לתאונת פגע וברח וכותב עליה שיר. בתחנת המשטרה מתברר לחוקר (משה איבגי) כי המשורר אינו זוכר דבר, והשיר שכתב מהווה העדות היחידה לתאונה. השניים מנסים לפענח את השיר, על מנת לפתור את התעלומה.

שמי זרחין כתב על הסרט בעיתון חדשות:

אורון שמיר כתב על הסרט בעכבר העיר:

## אודות ההפקה
הסרט יצא לאקרנים כאשר גידי דר היה בן 23, וכל השכלתו הקולנועית האקדמאי הייתה לימודים במשך חודשיים במגמת הקולנוע בבית צבי. הסרט צולם במצלמת 16 מ"מ על ידי אמנון זלאייט. הסרט נעשה בתקופה שבה סרטים בני חצי שעה היו נדירים. התסריט מבוסס על הסיפור הקצר של קארל צ'אפק "המשורר". דר כתב אותו יחד עם דני וסרמן, שהיה שותפו לפרויקטים רבים. זהו תפקידו הראשון של השחקן שולי רנד בקולנוע.

## שחקנים
בתפקידים הראשיים:
* משה איבגי – חוקר המשטרה
* שולי רנד – המשורר (משה הפנר)
בסרט שיחקו גם קטיה זימבריס, יפתח מור, איתן בלום, הדה רישקין ועוד.

## לקריאה נוספת
* רונית הורביץ, "כמו קוסם" (ריאיון עם גידי דר), בעיתון העיר, 18 במרץ 1988.
* שמי זרחין, "פגע, ברח, כתב", בעיתון חדשות, 15 בדצמבר 1988, עמ' 5.
* 

## קישורים חיצוניים

## הערות שוליים

קטגוריה:סרטים ישראליים קצרים
קטגוריה:סרטי 1988
קטגוריה:סרטים ישראליים משנת 1988
קטגוריה:תל אביב-יפו בקולנוע
קטגוריה:סרטי שחור-לבן ישראליים
קטגוריה:סרטי גידי דר
קטגוריה:סרטים על משוררים
ביג אל

**למונט קולמן** (30 במאי 1974 – 15 בפברואר 1999), המוכר בשם הבמה **ביג אל** (**Big L**), היה ראפר אמריקני שפעל במהלך שנות התשעים. קולמן נרצח ב-15 בפברואר 1999 בשכונת הארלם, באותו הרחוב בו אחיו נרצח בשנת 2002. הרצח של קולמן מעולם לא פוענח. על אף הקריירה הקצרה, קולמן זכה לפרסום רב ונחשב לראפר בולט ומשפיע בתעשיית ההיפ הופ.

## ביוגרפיה
קולמן נולד בשנת 1974 בשכונת הארלם שבעיר ניו יורק. בצעירותו קולמן נהג להאזין לראפרים בולטים שונים בהם Run DMC ו-The Cold Crush Brothers ובמיוחד לראפר ביג דדי קיין. בגיל 12 קולמן החל לשיר בסגנון ראפ ולמד לחרוז בפינת רחוב סמוכה לביתו בה נהג לבלות שעות רבות יחד עם חבריו בכל יום בניסיון לשפר את יכולותיו. במשך הזמן הצליח קולמן לפתח את סגנון הראפ הייחודי לו.

את הכינוי "Big L" קיבל קולמן לראשונה בתיכון, על ידי חברתו לספסל הלימודים ג'וליה ריצ'מונד. הכינוי נבע מכינוי הילדות של לאמונט "Little Lamont" (לאמונט הקטן).

בשנים הבאות קולמן היה חבר בשתי הרכבי היפ הופ –D.I.T.C ו-"Children Of The Corn". ההצלחה המוקדמת ב-D.I.T.C ביססה את מעמדו של קולמן הצעיר ועזרה לו להתפרסם, בעיקר בזכות הופעות אורח מרובות באלבומי הסולו שהפיקו באותה העת חברי ההרכב ובזכות פרסום קלטת דמו שונות. לבסוף החליט קולמן לפרוש מההרכב ולהתמקד בקריירת סולו. בשנת 1993 חתם קולמן על חוזה הקלטות עם חברת התקליטים קולומביה, ובשנת 1995 הוא הוציא לשווקים את אלבום הבכורה שלו "Lifestylez of da Poor and Dangerous".
בשנת 1995 פרסם קולמן את אלבום הבכורה המצליח שלו "Lifestylez Ov Da Poor & Dangerous". האלבום נחל כישלון וכתוצאה מכך קולמן הודח מהלייבל. בהמשך קולמן הקים חברת תקליטים משלו בשם "Flamboyant" ובין השנים 1996 ועד למותו ב-1999 הוא עבד על אלבום האולפן השני שלו.

### מותו
ב-15 בפברואר 1999 בשעה 20:30 קולמן נורה למוות ברחוב 139 שבהארלם, במרחק של כמה מטרים מביתו, על ידי מתנקש אלמוני שירה בו תשע יריות בחזה ובפנים מתוך מכונית חולפת. ההערכה הרווחת היא שקולמן נרצח בשל חובותיו של אחיו, לירוי פינאזי, אשר היה בכלא באותו הזמן. זמן קצר לאחר שאחיו של קולמן שוחרר בשנת 2002 מהכלא הוא נרצח באותו הרחוב.
מקרה הרצח של קולמן פוענח 17 שנה לאחר מכן ב-2016 ככל הנראה על ידי חברו של אחיו "Gerard Woodley".

### לאחר מותו
ב-2 באוגוסט 2000, כשנה וחצי לאחר מותו של קולמן, הושק אלבום האולפן השני והאחרון של קולמן, "The Big Picture". האלבום כלל שירים רבים שקולמן הקליט בעבר ולא ראו אור מעולם וכן מספר אקפלות שביצע ונערכו מחדש. שני הסינגלים שפורסמו מתוך אלבום זה – "Ebonics" ו-"Flamboyant" – הגיעו למקום הראשון במצעדי הפזמונים באותה העת והאלבום עצמו זכה באלבום זהב לאחר חודש בלבד ממועד ההשקה.

## דיסקוגרפיה
* 1995 - Lifestylez ov da Poor & Dangerous
* 2000- The Big Picture
* 2010 - 139 and Lenox
* 2010 - Return of the Devil's Son
* 2011 - The Danger Zone

## קישורים חיצוניים

* 

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:אמני קולומביה רקורדס
קטגוריה:ראפרים אמריקאים
קטגוריה:ארצות הברית: מקרי רצח בלתי מפוענחים
קטגוריה:קורבנות רצח בניו יורק
קטגוריה:נרצחים: מוזיקאים
קטגוריה:אמריקאים שנולדו ב-1974
קטגוריה:אמריקאים שנפטרו ב-1999
גלוריה ראובן

**גלוריה אליזבת ראובן** (באנגלית: **Gloria Elizabeth Reuben;** נולדה ב-9 ביוני 1964) היא שחקנית וזמרת קנדית ממוצא יהודי. ראובן התפרסמה בזכות תפקידה בסדרת הדרמה הרפואית "ER" בתור הסייעת ג'ני בולט עליו זכתה במועמדות לפרס גלובוס הזהב ולשני פרסי אמי.

## ביוגרפיה
ראובן נולדה בטורונטו, אונטריו, קנדהלזוג הורים ילידי ג'מייקה. אימה היא זמרת נשמה ממשפחה נוצרית אפרו-ג'מייקנית, ואביה הוא אדריכל צאצא למשפחה יהודית-ספרדית מג'מייקה. הדודנית שלה היא השחקנית ניקול לין.

## קריירה
ב-1990 ראובן החלה את דרכה בטלוויזיה בסדרה "הברק" בתפקיד סברינה חברתו של חוליו מנדז.

בשנת 1994 שיחקה בסרט הפעולה העתידני שובר הקופות "טיימקופ" בתפקיד שרה פיילדינג שותפתו של הסוכן הפדרלי מקס ווקר (ז'אן-קלוד ואן דאם).
ראובן הפכה לדמות מוכרת לקהל במהלך שנות ה-90 בזכות הופעותיה בסדרת הדרמה "ER", בה שיחקה בתפקיד הסייעת הפיזיולוגית ג'ני בולט, תפקיד עליו הייתה ראובן מועמדת פעם אחת לפרס גלובוס הזהב ופעמיים לפרס אמי.

בשנת 2001 שיחק בעונתה הראשונה של סדרת הריגול "הסוכנות" של רשת הטלוויזיה האמריקאית CBS. לאחר מכן הופיעה בסדרת הדרמה "נעדרים" בתור סוכנת האף. בי. איי ברוק האסלט ובסדרה "מצדי המתרס".

בשנת 2012 שיחקה בסרטו של סטיבן ספילברג, "לינקולן" בתפקיד המוערך של התופרת האפרו אמריקאית אליזבת קקליי. 

בהמשך שיחקה בסרטים כמו "תמיכת חיים", "ג'ון הקטן" ו"90 דקות לרצח".

בשנת 2015 החלה לשחק בתפקיד משני בסדרת הדרמה "מר רובוט" ברשת USA, בתפקיד קריסטה גורדון, הפסיכולוגית של אליוט.

## חיים אישיים
ראובן נישאה למפיק ויין אייזק, ובהמשך התגרשה ממנו.

## פילמוגרפיה
### קולנוע
*טיימקופ (1994)
*90 דקות לרצח (1995)
*בדיסקרטיות (1998)
*עמוק בתוך לבי (1999)
*מקבת' במנהטן (1999)
*פילגרים (2000)
*ג'ון הקטן (2002)
*לינקולן (2012)
*ספק סביר (2014)
*אהבה למרחקים ארוכים (2015)
*ג'ין מהג'ונסים (2016)
*מי אנחנו עכשיו (2017)
**The Jesus Rolls* (2020)
*משחקת באש (2022)
**My Dead Friend Zoe* (2024)

### טלוויזיה
* הברק (1990–1991)
* ציידי צללים (1993) - סרט טלוויזיה
*וידויים: שתי פנים של רוע (1994) - סרט טלוויזיה
**Johnny's Girl* (1995) - סרט טלוויזיה של ABC
* רצח מאדום לשחור (1995)
* ER  (1995–1998)
* Waz  (2007)
* סוכנות הביון (אנ') (2001–2002)
* נעדרים (2003–2004)
* חוק וסדר: מדור מיוחד (2007,2011, 2002)
* עזרה בחיים (2007) - סרט טלוויזיה
* מצדי המתרס (2008–2009)
* בטי וקורטה (2013) - סרט טלוויזיה
* מר רובוט (2017-2015)
*קדושים וחוטאים (2016)
*The Breaks (2017)
*שטח מת (2018)
* גלימה ופגיון (2018–הווה)
*העיר על הגבעה (2019-הווה)
*הגברת הראשונה (2022)
*נקודת שוויון (2022–2024)
*אלזבת' (2024)
*האחות הטובה יותר (אנ') (2025)

## קישורים חיצוניים
* 

קטגוריה:שחקניות קולנוע וטלוויזיה קנדיות
קטגוריה:זמרות קנדיות
קטגוריה:בוגרי הקונסרבטוריון המלכותי למוזיקה
קטגוריה:יהודיות קנדיות
קטגוריה:קנדיות שנולדו ב-1964
תמלחת

[ממוזער|250px|טכנאית של נאס"א מודדת את ריכוז התמלחת בעזרת [הידרומטר בבריכת אידוי למלח, סן פרנסיסקו (2003)]]
**תִּמְלַחַת** (באנגלית: **Brine**) היא תמיסת מי מלח (בעיקר מלחים המורכבים מיונים של כלור, גופרה, נתרן, סידן ואשלגן) שמליחותה גבוהה ממליחותם של מי ים.

על פי הגדרות המשרד להגנת הסביבה תמלחת היא "מים המכילים מלח שמקורו בפעולה של מתקן לריכוך יונים ("תמלחת נקייה") או בתהליך ייצור של מפעל". לתמלחות השפעה סביבתית מרחיקת לכת משום שבשל מסיסותם של המלחים, הזרמת תמלחות לקרקע עלולה לפגוע בה בצורה קשה, וחלחול של תמלחת למי תהום עלול לזהמם ולהופכם לבלתי ראויים לשתייה (טון אחד של תמלחת עלול לזהם אלפי מטרים מעוקבים מים). לכן קיימות תקנות לסילוק תמלחות לים, בין אם על ידי הזרמה ישירה לים (על ידי מפעלים סמוכים לחוף) או באמצעות מכליות לאתרים מורשים על חוף הים, בכפוף להיתרים.

## שימושים
תמלחות משמשות בתעשיית המזון (למשל לשימור מזון בהחמצה או בכבישה, כנוזל קירור בעל טמפרטורת קיפאון נמוכה משל מים רגילים), בתעשיית העורות ועוד.

## בים המלח
[ממוזער|ימין||ייצור [אשלגן במפעלי ים המלח]]
בישראל נוצרת תמלחת בתהליך ייצור האשלג במפעלי ים המלח, אשר שואבים את מי הים המלוחים לצורך אידוי וייצור האשלג, ומשיבים לים תמלחת בנפח של מאות מיליוני מ"ק בשנה.

## השוואה

## קישורים חיצוניים

* 

## הערות שוליים

קטגוריה:מים
קטגוריה:מלחים
קטגוריה:שימור מזון
קטגוריה:נוזל קירור
אביב אלקבץ

**אביב אלקבץ** (נולד ב-11 באפריל 1988) הוא שחקן ישראלי ומורה.

## ביוגרפיה
אביב נולד במושב חגור. בוגר בית הספר התיכון "עמי אסף" במגמת תיאטרון. את שירותו בצה"ל עשה בחטיבה 188 של חיל השריון, בה שימש כמפקד טנק.

אלקבץ הוא בוגר מחזור מ"ט של הסטודיו למשחק ניסן נתיב וכן בעל תואר ראשון ותעודת הוראה מסמינר הקיבוצים. במסגרת לימודי המשחק, השתתף בהצגות התיאטרון "האזרח פום", "אכזר מכל המלך", "הלוויה חורפית", "ארץ פוק" ו"חופשת קיץ".

נשוי ומתגורר בקיבוץ אפיק.

### קריירת משחק
בשנת 2003 שיחק אביב בסרט הקולנוע "האסונות של נינה" בבימויו של שבי גביזון, בו גילם את נדב, אחיינהּ של נינה, אותה גילמה איילת זורר. סרט זה זכה ב-11 פרסי אופיר, בהם הפרסים לסרט הטוב ביותר, לבמאי הטוב ביותר ולשחקנית, שחקנית המשנה ושחקן המשנה הטובים ביותר, ובכך היה לסרט המעוטר ביותר במסגרת הטקס אי פעם. כמו כן זכה הסרט בפסטיבל הקולנוע ירושלים בפרס וולג'ין לתסריט, הצילום והשחקנים.

בשנת 2011 שיחק בסרט הקולנוע "זוג או פרד" בבימויו של טומי לנג, המהווה סרט המשך לטייארה. הסרט היה מועמד, בשנת 2012, לפרס אופיר בקטגוריית הסרט הטוב ביותר.

בשנת 2012 שיחק אביב בסרט סטודנטים קצר "שחקן ספסל" בבימויו של גיל וינשטיין לצד אסי דיין ואוולין הגואל, ובסרט "מחכים לגידי" בבימויה של איילת ישי.

בשנת 2014 שיחק אלקבץ בסרט גמר של בית הספר סם שפיגל לקולנוע ולטלוויזיה "התצפיתנית" בבימויה של נעה גוסקוב.

בשנת 2015 שיחק בסרט הקולנוע "חתונה מנייר" בבימויו של ניצן גלעדי לצד אריה צ'רנר ואסי לוי, ובסרט "התעוררות" של הבמאי גיא מאירסון.

בשנת 2018 שיחק בסרט הקולנוע "בוקר טוב ילד" בבימויו של שרון בר-זיו לצד קרן מור ושרון בר-זיו.

בשנת 2022 הופיע בסרט הקצר "הילד".

## פילמוגרפיה נבחרת

## קישורים חיצוניים

* הפרופיל של אביב אלקבץ באתר סוכנות השחקנים שי גאני

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי התיכון האזורי עמי אסף
קטגוריה:בוגרי הסטודיו למשחק ניסן נתיב
קטגוריה:בוגרי סמינר הקיבוצים
קטגוריה:חגור: אישים
קטגוריה:אפיק: אישים
קטגוריה:ישראלים שנולדו ב-1988
הצורה המקובלת (אופרה)

**הצורה המקובלת** (באיטלקית: **Solita forma**) הוא מונח שמשמש חוקרי מוזיקה בדברם על העיצוב הצורני של סצנות באופרה האיטלקית של המאה ה-19, החל בתקופת הבל קנטו של וינצ'נצו בליני וג'ואקינו רוסיני וכלה באופרות המאוחרות של ג'וזפה ורדי. אפשר לכנות צורה זו בשם "דואט גדול" והיא מהווה מסגרת כללית של טיפוסי סצנות מלודרמטיות, בעיקר דואטים.

הסצנה מתקדמת בהדרגה מרגע פתיחה לירי סטטי אל פינאלה דרך כמה טמפי מוזיקליים סטנדרטיים וקטעים קבועים, תוך הוספה הדרגתית של דמויות וסיבוך או פתרון של מורכבות בעלילה. הואיל ומלחינים כתבו אופרות תוך פרקי זמן קצרים, הצורה המתוקננת של סצנות הבטיחה משך זמן בדוק למבנה הדרמטי והמוזיקלי. מקור המונח "סוליטה פורמה" – "צורה מקובלת" – במחקר ביקורתי מאת אברמו באזווי.

## דפוסים

הצורה נאמנה לדפוס הבסיסי:
* מבוא מוזיקלי, בדרך כלל אינסטרומנטלי.
* רצ'יטטיב או דיאלוג בקצב התחלתי או בסיסי.
* "אדג'ו/קאוואטינה/"קטע קונצרטנטי (Pezzo concertato)
* טמפו די מצו (פרק ביניים, אינטרלוד, נשמע לעיתים קרובות כ"מפריע, קוטע"
* קאבאלטה וכן (במקרה של סצנת סיום של מערכה) פינאלה סטרטה

אריות גדולות בתוך הסצנה מותאמות לדפוס הבסיסי הזה. אריות כאלה נקראות לעיתים אריות קאוָאטינָה/קאבָּלֶטָה.
* קנטבּילֶה
* טמפו די מצו
* קאבאלטה

דוגמה לצורה מקובלת מורחבת אפשר למצוא במערכה השלישית של לה טרוויאטה מאת ורדי:
* מבוא/פרלוד
* רצ'יטאטיב: "Annina? Comandante
* אדג'ו: "Tenesta la promessa"
* טמפו די מצו: מקהלה מאחורי הקלעים "Largo a quadrupede"
* קאבאלטה:"Signora...che t'accade"

ועתה מתחילה הצורה מחדש:
* קנטבילה: " Parigi, o cara"
* טמפו די מצו: "Ah, non più....Ah, Violetta! Voi? Signor"
* פינאלה

## הערות שוליים

קטגוריה:מבנים מוזיקליים
קטגוריה:אופרה